open-index/open-wikipedia-markdown huggingface dataset:
Gampefossen

**Gampefossen** er en kaskadefoss som normalt har liten vannføring og en total fallhøyde på cirka , hvorav cirka  som en stupbratt hestehalefoss. Under flom er imidlertid fossen vill og storslagen. Fossefallet ligger i Holtbekken, som drenerer fra Haugsbygd og Ringkollen og har utløpet i Randselva ved Høneholt på Vesterntangen, i Ringerike kommune.

Opphavet til navnet på fossen er ukjent, selv om et lokalt sagn antyder at det kanskje var en hest (gamp) som falt ned der en gang i tiden. Sagnet savner imidlertid både dokumentasjon og seriøse referanser. En mulig teori er at fossen har vært en slags vanningsplass for hester en gang i tiden, men det savner holdepunkter. En tredje teori er at forstavelsen *gampe* er dialektform av *gimpe*, som opprinnelig betyr *den humpende* eller også å *vrikke på overkroppen*, og at dette har med hvordan vannet oppfører seg i fossen. Også dette savner holdepunkter.

Gampefossen er lite tilgjengelig og ligger i tett lauvskog i Livmarka, med mye trefall på tvers av bekkefaret, og det er bare mulig og ta seg dit til fots. Enklest er det å følge Livveien og Holtbekkveien mot Høneholt, til man når den lille brua over Holtbekken, og så følge bekken motstrøms gjennom krattskogen til man når fossen, som stuper ned en bratt fjellknatt.

## Holtbekken
**Holtbekken** drenerer områder i Haugsbygd, helt opp mot Ringkollen på Krokskogen, og har utløp i Randselva, tvers over elva for Holttangen. Vannføringen i bekken er normalt svært beskjeden, men under flom kan den være stri og Gampefossen stor og praktfull. På denne elvestrekningen danner Randselva flere store meandere, med dertil naturlige tanger. Direkte nord for utløpet til elva ligger et område kalt Høneholt, som består av en tange med dyrket mark. Øst for Høneholt og på tvers av elva ligger Hovsenga naturreservat på en annen tange. 

Trolig er det den stupbratte fjellknatten der fossen stuper utfor som er opphavet til gårdsnavnet Klette (gnr. 99 i tidligere Norderhov herredskommune), et nå nedlagt gårdsbruk som lå på flaten ovenfor fossen, like ved Vestern. Det opprinnelige Klette ble trolig lagt øde under svartedauden, for den har i nyere tid vært kjent som både *Øgarden* og nå sist som *Ødegaarden*.


Gampefossen 1.jpg|Gampefossen i Livmarka
Holtbekkens_utl%C3%B8p2.jpg|Holtbekkens utløp
Holtbekkens_utl%C3%B8p.jpg|Holtbekken i Livmarka

## Referanser




## Eksterne lenker
* Tor Erling Møller (2016) *[https://www.youtube.com/watch?v=Z13CPs_ev9E Tur til Gampefossen]*. YouTube, 21.07.2016
Rekyl (andre betydninger)

**Rekyl** kan vise til:

## Fysikk
* Rekyl, den tilbakevirkende bevegelsesmengden som oppstår ved avfyring av et skytevåpen.
* Rekylfri kanon, granatvåpen.

## Musikk
* Rekyl (album), musikkalbum utgitt av De Press.

## Økonomi
* Rekyl (økonomi), markedsstigningen som kan oppstå etter konsolidering.
Festong

**Festong** (fransk *feston*, italiensk *festone*) er en bueformet dekorasjon av sammenflettede blomster, bladverk, frukter og bånd. I antikken dekorerte man ofte templer og altere med blomsterbånd. En festong etterligner slike naturlige girlandere, men er laget i sten, gips, tre, metall eller lignende. Festonger er svært vanlige dekorasjonslementer i empirestil.
 
Festonger som arkitektonisk element ble i stor grad benyttet både av de gamle grekerne og romerne og dannet den viktigste dekorasjon av altere, friser og paneler. Endene av båndene er ofte formet til sløyfer eller vridde bånd, eller det kan henge ytterligere elementer nedover fra festepunktene. Dette kalles dråpe eller margent.

Motivet er senere brukt i klassisistisk og nyklassisistisk arkitektur og kunsthåndverk, spesielt i keramikk og på sølvgjenstander. Variasjoner over grunntemaet er tallrike. For eksempel kan båndene henges fra en dekorert knute, holdes i gapet på løver eller henges over oksehoder som i Vestatempelet på Forum Romanum.

## Se også
* Ornamentikk
Olaf Sørensen

**Olaf Sørensen** (1892–1962) var en norsk elektriker, elektromontør og Arbeiderpartiet-politiker fra Kongsberg. Han var stortingsrepresentant i tre perioder: Fra 1945 til 1953 som representant for *bykretsen* Kjøpstedene i Buskerud fylke, og etter valgreformen i 1953 én periode som representant for Buskerud. 

Han hadde også i en årrekke kommunale verv i Kongsberg som medlem av bystyre, formannskap og i en kort periode i 1945 som ordfører i Kongsberg.
## Referanser


## Eksterne lenker
*
Hegguraksla

**Hegguraksla** er et fjellparti ved Tafjorden i Fjord kommune, Møre og Romsdal. Sprekkdannelser i fjellet utgjør en fare for at omkring to millioner m3 stein kan rase ut i fjorden og utløse en flodbølge. Den største blokka som fryktes å rase ut er på to millioner m3 mens en mindre blokk er på 1 million, i tillegg antas det at den i raset vil dra med seg store steinurer nedenfor. I 1934 gikk et noe større ras like ved i samme fjellvegg og forårsaket Tafjord-ulykken. Sprekkdannelsene overvåkes kontinuerlig av Åknes/Tafjord Beredskap. Ved sprekkdannelsene er det montert utstyr som registrerer små bevegelser i fjellgrunnen. I 2012 og 2013 har det blitt registrert små bevegelser sammenlignet med bevegelsene i Åkneset.

Heggurtunnelen går gjennom fjellmassivet like nedenfor.

## Referanser
Ásgeir Trausti

**Ásgeir Trausti Einarsson** (født 1992) er en islandsk artist og låtskriver. Musikken hans beskrives som «melodisk folk». På sine islandske utgivelser bruker han sitt fulle navn, Ásgeir Trausti, men i forbindelse med internasjonal lansering i 2013 brukte han bare fornavnet Ásgeir som sitt artistnavn. Ásgeir opptrer med sitt eget band Ásgeir Trausti Band. Han spiller også gitar i det islandske bandet The Lovely Lion. 

Ásgeirs debutalbum *Dýrð í dauðaþögn*, som ble utgitt i 2012, lå tre uker på toppen av hitlisten på Island. Den første singelen, «Sumargestur», nådde en annenplass på Islands nasjonale toppliste. Hans neste hit «Leyndarmál» lå seks uker på topp på Tónlist.  

En engelsk versjon av *Dýrð í dauðaþögn* med tittelen *In the Silence* var planlagt utgitt internasjonalt 27. januar 2014, men ble gjort tilgjengelig på nettet på iTunes allerede den 28. oktober 2013. Den amerikanske sangeren John Grant hjalp til med oversettelsen av tekstene og til produksjonen av albumet. Basert på online-salg har albumet allerede satt sine spor i Belgia og Nederland. 13. august 2013 ga Ásgeir ut musikkvideoen «King and Cross», som var debutsingelen fra det engelskspråklige albumet.

## Diskografi
;Album

;Singler

## Referanser


## Eksterne lenker
* 
* 
*
Märk hur vår skugga

**Fredmans Epistel nr 81** med innledningsord **«Märk hur’ vår skugga»** og undertittel *«Til Grälmakar Löfberg i Sterbhuset vid Danto bommen, diktad vid Grafven»* er en sang med tekst av svenske Carl Michael Bellman, som antagelig også komponerte melodien, og er dedikert til «Doctor Blad» som var en av Bellmans nærmeste venner og familielege i den senere delen av livet hans. Sangen beskriver begravelsen av Löfbergs hustru på Maria kirkegård i Stockholm. Sangen ble utgitt i førsteutgaven av *[[Fredmans epistler]]* i 1790 og forekommer ikke i noen kjent skrift før denne tiden, selv om den var komponert i slutten av 1780-tallet eller 1790.

## Handling
Ifølge undertittelen på den originale utgivelsen er sangen diktet ved graven til Lövbergs hustru, hvis navn aldri blir nevnt. Sangen skildrer en forhutlet og fyllesyk gjeng som snor seg oppover mot kapellet og kirkegården. Kisten med den døde senkes, og sangen avsluttes med verselinjene:

*Hon från Dantobommen skildes idag

Och med henne alla lustiga lag

Vem skall nu flaskan befalla

Torstig var hon och uttorstig är jag

Vi är torstiga alla*

Teksten refererer gjennom hele sangen til fyll og død. Som i mange av Bellmans sanger er det flere allegorier fra klassisk gresk mytologi. I en av de første verselinjene nevnes fergemannen Kharon som kaller fra Styx, og kirken omtales som «tempelet».

## Senere tolkninger
Flere svenske musikere har gitt tolkninger av «Märk hur vår skugga», blant andre Fred Åkerström (1969), Cornelis Vreeswijk (1977), Imperiet (1985) og Sofia Karlsson (2007). Imperiets innspilning lå på Svensktoppen i 19 uker i perioden 8. desember 1985 - 13. april 1986, med andreplass som høyeste plassering. Det svenske doom metal-bandet Candlemass har spilt inn sin tolkning av sangen på engelsk. Det har også det svenske black metal-bandet Marduk som oversatte tittelen til «Castrum Doloris». En engelskspråklig oversettelse har blitt innspilt av det amerikanske doom metal-bandet While Heaven Wept på albumet *Of Empires Forlorn*. Engelsktalende Mediæval Bæbes tolker sangen på svensk på albumet *Mirabilis* (2005). Det norske bandet Breitind ga ut «Mærk dæ vår skygge» på albumet *Du ser det ikkje...før du trur det* i 2026.

## Referanser


## Litteratur
*
*

## Eksterne lenker
* 
* «Märk hur vår skugga» som digital faksimile hos *Litteraturbanken*
James Stirling

**James Stirling** (født i 1692 i Stirlingshire, død 5. desember 1770 i Edinburgh) var en skotsk matematiker. Fra 1710 studerte han ved Balliol College ved Oxford University. Da han tilhørte Huset Stuart, ble han fratatt stipendiet sitt etter Jakobittopprøret i 1715 og reiste til Venezia. Etter noen år der kom han tilbake til London hvor han fikk en undervisningsstilling. I 1725 ble han innvalgt i Royal Society. Fra 1737 fikk han en fast stilling i et skotsk gruveselskap, og hans arbeid tok en mer anvendt retning og av stor, praktisk betydning. Han døde i 1770 og er gravlagt i Edinburgh.

Han fortsatte arbeidet til Isaac Newton på flere områder. Hans mest kjente verk er *Methodus differentialis* (1730). Flere matematiske begreper er oppkalt etter Stirling, slik som Stirling-tallene som brukes i kombinatorikk og Stirlings formel som gir en meget god approksimasjon for *n* fakultet for store verdier av argumentet *n*. 

## Referanser


## Kilder
* 

## Eksterne lenker

* Bibmath-biografi
Couchsurfing

**Couchsurfing International Inc.** er et selskap basert i San Francisco. Det tilbyr sine medlemmer muligheten til å overnatte gratis på en sofa når de er ute og reiser.  

Ideen bak couchsurfing-prosjektet kom i 1999 da en av grunnleggerne bak couchsurfing.com lette etter en billig flyreise fra Boston til Island, og han sendte e-poster til 1500 tilfeldige studenter ved Universitetet på Island for å spørre om han kunne bo hos dem. Han fikk over femti tilbud om gratis overnattinger. På flyet tilbake til Boston begynte han å utvikle ideen om couchsurfing. Nettstedet ble lansert i januar 2003, og ved utgangen av 2004 hadde nettstedet drøyt 6000 medlemmer. Ved utgangen av 2005 hadde medlemstallene akselerert, og nettstedet hadde i underkant av 45 000 medlemmer på verdensbasis.

I juni 2006 opplevde nettstedet en rekke dataproblemer som resulterte i at mye av databasen ble slettet for godt. CouchSurfing 2.0 ble lansert i juli 2006. Per januar 2012 hadde nettstedet Couchsurfing.com 3,6 millioner medlemmer, og var blitt et populært gratis overnattingssted. I mars 2013 hadde nettstedet seks millioner medlemmer fordelt over hele verden.

Couchsurfing henviser til praksisen med å flytte fra ett hus og sove på sofaen et par netter før man reiser videre til neste hus. Folk som benytter seg av Couchsurfing.org refererer ofte til seg selv som «couchsurfers». Det er gratis å registrere seg som medlem. 

Alle medlemmer oppfordres til å fortelle litt om seg selv og laste opp bilder av seg selv og av overnattingsstedet de tilbyr, dersom de har noen. Desto mer informasjon et medlem oppgir om seg selv, jo mer øker mulighetene for at noen vil finne medlemmet troverdig nok til å være deres vert eller gjest. Medlemmer som er på jakt etter et gratis sted å overnatte kan søke etter en ledig vert ved hjelp av forskjellige parametere som f.eks. alder, kjønn og siste innlogging.

Oppholdstedet, varigheten og betingelsene for oppholdet blir vanligvis utarbeidet på forhånd mellom verten og gjestene. De som velger å låne bort en sofa eller en seng tar seg ikke betalt, unntatt noen ganger som kompensasjon av påløpte utgifter, blant annet for mat eller aktiviteter som begge partene har blitt enige om på forhånd. Medlemmer organiserer ofte forskjellige aktiviteter som f.eks. camping-turer, litteraturmøter og forskjellige sportsbegivenheter. Nettstedet couchsurfing.com har en database med tusenvis av kommende arrangementer som blir arrangert av couchsurfere over hele verden. Vertene og surferne har muligheten til å legge igjen personlige referanser og kommentere sine erfaringer etter hvert opphold. 

Medlemmer som ønsker å jobbe frivillig og bidra til å spre opplysninger om Couchsurfing.com kan be grunnleggerne bak siden om å bli valgt til ambassadører. En ambassadør skal være en rollemodell og aktivt fremme couchsurfing blant medlemmer og publikum, i tillegg til å svare på spørsmål og utføre forskjellige administrative oppgaver, på frivillig basis. Deres status som "couchsurfing-ambassadør" vises med et gult flagg på profilen deres. Selv om dette er en rent frivillig stilling, så gir det status å være ambassadør.

## Referanser


## Eksterne lenker
*
Stirling-tall

Innen matematikk dukker **stirlingtall** opp i en rekke analytiske og kombinatoriske problemer. De er gitt sitt navn etter James Stirling, som oppdaget dem på 1700-tallet. To forskjellige tallsett har navnet: stirlingtall av første type og stirlingtall av andre type.
Boström 31 Mk II

**Boström 31 Mark 2** er en seilbåt som ble tegnet av en av Sveriges mest kjente båtkonstruktører, Bruno Boström, i 1974. 

Båttypen har flere ganger vært brukt til jordomseilinger. 

## Se også
* Boström 37.
* MAGNIFIK MIDGET.
* MINETTE.

## Eksterne lenker
* Den Tyske Boström 31 klubben.
Henrik Lysholm

**Henrik Lysholm** (født 22. oktober 1790 i Trondhjem, død 23. mai 1860 samme sted) var en norsk embedsmann og stortingsmann for kjøpstedene Trondhjem og Levanger.

## Liv og virke
Han var sønn av kjøpmann og stortingsmann Johan Mølmann Lysholm og hustru Cecilie Catharina Fabricius. Familien tilhørte Trondhjems handelspatrisiat, det såkalte Søgadepatrisiatet, som overveiende var av sønderjysk herkomst. Lysholm-slekten hadde innvandret fra Flensborg på 1700-tallet. Moren var av en dansk-norsk presteslekt. Han giftet seg i 1819 med den københavnske kjøpmannsdatteren Louise Augusta Hundewadt, som han fikk barn med.

Han tok studentereksamen ved Trondhjems katedralskole i 1811 og juridisk embedseksamen med laud ved Københavns Universitet i 1815. I 1816 fikk han bevilling som prokurator (advokat) for Søndre Trondhjems amt og Trondhjems byrett, og i 1819 utnevnt til prokurator ved Trondhjems stiftsoverrett. Da Norges Bank ble opprettet i 1816, ble hovedkontoret lagt til Trondhjem, og Lysholm ble ansatt som ekspedisjonssekretær eller direksjonssekretær. Han satt i stillingen frem til 1846, da han selv trådte inn i bankens direksjon (styre), hvor han satt frem til sin død i 1860. I mellomtiden hadde Lysholm også blitt utnevnt til byens politimester 1829–1840, byfogd og notarius publicus 1840–1848 samt borgermester 1848–1860.

Han hadde en rekke andre offentlige verv, så som medlem og varaordfører i Trondhjem bystyre i en årrekke, medlem av direksjonen i Trondhjems Sparebank 1837–1850 og fungerende forstander ved Thomas Angells Stiftelser 1829–1830. Lysholm var innvalgt som stortingsmann for Trondhjem 1839–1841, og møtte som varamann for avdøde Honoratus Bonnevie i perioden 1848–1850. Lysholm satt i flere stortingskomiteer om bank- og pengevesenet og om skattevesenet i byene.

Lysholm hadde også interesser i Bakklandet gård og teglverk, som han eide sammen med byskriver Olaus Wahl. På gårdens grunn ble også den såkalte Fabriken ved Nidelven, forløperen til Trondhjems Mekaniske Værksted, anlagt i 1843.

Lysholm var medlem av Klubselskabet Harmonien og selskapets presiderende direktør 1848–1850. I 1826 ble han også tatt opp som medlem av Det Kongelige Norske Videnskabers Selskab.

Henrik Lysholm ble utnevnt til ridder av den svenske Vasaordenen.

## Referanser


## Eksterne lenker
* 
*
Tim Challman

**Tim Challman** (født 27. desember 1945 i Nashville, Tennessee, USA) er en norsk-amerikansk jazzmusiker (saksofon og fløyte) og musikkpedagog, bosatt ved Stokmarknes i Vesterålen.

Challman har siden han flyttet til Stokmarknes i 1985 hatt stor betydning for jazzmiljøet i Vesterålen, og da særlig på Sortland. Han startet Vesterålen Storband i 1986, og var bandets musikalske leder i 16 år. Han har også spilt i Arctic Big Band, Finnmark Storband, Nordnorsk Storband og i en rekke andre jazzensembler med rot i Nord-Norge. Han spilte en sentral rolle i opprettelsen av Sortland Jazzweekend, som senere skiftet navn til Sortland Jazzfestival. Challman er den som har sittet lengst som leder for Nordnorsk Jazzforum (2000-2006), og han har sittet 8 år i styret for Festspillene i Nord-Norge.

I 2013 ble Tim Challman tildelt Stubøprisen, nordnorsk jazz' høyeste utmerkelse.

## Eksterne lenker
* Stubøprisen til Tim Challman
Anton Bye

**Anton Bye** (1832–1918) var en norsk politiker, gullsmed og bankkasserer. Han var kommunepolitiker i Trondheim og stortingsmann for kjøpstedene Trondheim og Levanger i perioden 1880–1882.

## Biografi
Han vokste opp i Trondheim som sønn av smedmester Roald Bye (død 1847) og hustru Stine Jacobsdatter (født Isvold eller Gisvold). Han gikk i lære som gullsmed hos Christian Fredrik Møller og tok mesterbrev samt borgerbrev i 1854. Bye drev egen gullsmedforretning i Dronningens gate i nesten 30 år.

Anton Bye hadde en stor vennekrets, og var kjent som munter og tørrvittig. Han ble også karakterisert som svært nøye i sitt arbeid.

Bye var medlem av Trondheim bystyre i vel 20 år. Han var innvalgt på Stortinget fra kjøpstedene Trondheim og Levanger for perioden 1880–1882. Han satt i Stortingets næringskomité. Han var den første stortingsmannen fra byens håndverkerstand siden kobberslager Johan Peter Bye døde i 1863. Anton Bye skal ha «holdt seg temmelig taus over debatter, mens han innen komiteene var et jern til å arbeide». Han var opprinnelig høyremann, men gled over i venstrepartiet. Ved stortingsvalget i 1882 ble det høyreflertall i Trondheim, og Bye ble ikke gjenvalgt.

Bye var ansatt som kasserer i Den Borgerlige Forenings Sparebank fra 1883 og frem til den ble oppkjøpt av Trondhjems Handelsbank i 1909. Bye var medlem av direksjonen (styret) i Trondhjems Arbeiderforenings Spareskillingsbank så vel som i Trondhjems Håndverks- og Industriforening (nå Håndverkerforeningen i Trondheim).

Anton Bye mistet sin første kone i tuberkulose, da de begge var i 25-årsalderen, og satt igjen med to små barn. Det gikk godt og vel ti år før han giftet seg på nytt. Han fikk også barn i sitt andre ekteskap. Han døde i 1918, 85 år gammel.

## Referanser


## Eksterne lenker
*
Tokelo Rantie

**Tokelo Anthony Rantie** (født 8. september 1990) er en sørafrikansk fotballspiller som spiller for Cape Town City FC (2016).

## Klubbkarriere
### Tidlig karriere
Rantie, som er født i Parys i Free State-provinsen i Sør-Afrika, startet karrieren ved å spille for ulike fotballakademier, hvor Stars of Africa Academy er det mest kjente. Rantie hadde perioder som utlånt spiller i Ferroviário da Beira og CD Maxaquene, begge i nabolandet Mosambik. I 2011 spilte Rantie for den svenske Division 3-klubben IFK Hässleholm, som en del av en samarbeidsavtale mellom Stars of Africa Academy og Sverige.

### Orlando Pirates
Rantie scoret ti mål på tolv kamper på en halv sesong for IFK Hässleholm. I et nytt utlån spilte Rantie 2011/12-sesongen for Orlando Pirates i Premier Soccer League, hvor han står notert med sju mål på 20 kamper. Klubben ønsket en permanent overgang, men Stars of Africa Academys prisforlangende var for høyt for klubben.

### Malmö FF
Den 9. august 2012 bekreftet Malmö FF via twitter at Rantie skulle spille for klubben. Klubben og akademiet hadde gjort en låneavtale for 17 måneder, hvor Malmö FF skulle kunne kjøpe ut Rantie for en ikke fastsatt pris. Rantie spilte første kamp for Malmö FF, da klubben møtte Lazio i en vennskapskamp den 16. august 2012. Rantie scoret hat-trick i sin første obligatoriske kamp for klubben den 20. august 2012, etterfulgt av scoring i sin debutkamp for klubben i serien den 27. august samme år. I løpet av sesongen scoret Rantie tre mål på elleve kamper for klubben.

Rantie startet 2013-sesongen med en kneskade som satte han ut i en lengre periode. I sin første kamp scoret han et spektakulært mål hjemme mot Halmstads BK, da han driblet av flere av motstandernes forsvarsspillere, før han satte ballen i mål via tverrliggeren. Rantie signerte den 23. april 2013 en fireårsavtale med klubben.

### AFC Bournemouth
Rantie ble solgt fra Malmö FF til den engelske klubben AFC Bournemouth den 28. august 2013.

## Landslagskarriere
Rentie spilte sin første landslagskamp for Sør-Afrika den 9. juni 2012, i en VM-kvalifiseringskamp mot Botswana, og scoret sitt første mål for **Bafana Bafana** den 12. juni 2012 i en vennskapskamp mot Gabon. Rantie deltok i sin første landslagsturnering da han ble tatt ut i troppen som representerte Sør-Afrika i Afrikamesterskapet i fotball 2013. Rantie var i startelleveren i kampene mot Angola og Marokko, samt i kvartfinalen, som ble spilt mot Mali. Han scoret sitt eneste mål i turneringen i kvartfinalen, og førte Sør-Afrika i ledelsen, men Sør-Afrika røk ut på straffespark, etter at Mali hadde utlignet senere i kampen.

### Landslagsscoringer

## Referanser


## Eksterne lenker
* 
* «Tokelo Rantie», profil på Malmö FFs hjemmeside
Ji-Paraná

**Ji-Paraná** er en kommune i delstaten Rondônia i nordregionen av Brasil. Den har navn etter elva Ji-Paraná, som renner nordover gjennom kommunen.

## Galleri

Fil:Ji-Parana05.jpg|
Fil:Ji-Parana03.jpg|
Fil:Ji-Parana 027.jpg|
Fil:Ji-Parana 013.jpg|
Fil:Ji-Parana01.jpg|
Fil:Ji-Parana02.jpg|
Fil:Transportepublico.jpg|
Fil:Ji-Parana 023.jpg|
Fil:Ji-Parana 022.jpg|
Fil:Ji-Parana06.jpg|


## Referanser


## Eksterne lenker
* 
* http://wikimapia.org/#y=-10881354&x=-61938343&z=13&l=0&m=a
RokokoPosten

**RokokoPosten** er en dansk nettavis med satiriske og humoristiske nyhetsinnslag som har utgitt artikler siden september 2010. 

RokokoPosten er grunnlagt av Mikkel Andersson, Annica Carlsen, Zenia Larsen og Marta Sørensen. Avisen karikerer medienes formspråk med dypt alvor, og er i samme genre som den amerikanske nettavis og organisasjon The Onion. RokokoPosten ble i 2011 kåret som årets beste medie av det danske online fagmagasinet *Kommunikationsforum*, og hadde i begynnelsen av 2012 rundt 200 000 sidevisninger om måneden. Høsten 2013 utkom avisens beste nyheter i bokform  og senere samme år, inngik nettavisen en avtale om å utkomme sammen med den jyske avisen Jyllands-Posten.

## Referanser


## Eksterne lenker
* RokokoPostens hjemmeside
Lønborg skole

**Lønborg skole** var en barneskole i Ytre Sandviken med adresse Hellebakken 35, etablert i 1964. Lønborg ungdomsskole ble lagt ned i 1991, og elevene og personalet overflyttet til Rothaugen skole.

## Historie
Skolen ble bygget som barneskole i 1963/1964, tatt i bruk i august 1964 og innviet i mai 1965. Fra skoleåret 1978/1979 ble Lønborg skole ungdomsskole for distriktene Hellen/Lønborg. I forbindelse med overgangen fra barneskole til ungdomsskole ble det gjort en del endringer på bygningen. Sløydsal, naturfagsal og administrasjonsavdeling ble ombygd og skolen fikk avdeling for keramikk, foto og metallsløyd. Bergen Byarkiv oppbevarer arkivet etter Lønborg skole. Fra 1991 ble bygget benyttet til Lønborg videregående skole.
 
## Eksterne lenker
* Lønborg skole - oppslagsverket oVe, artikkel av  Lars Bostrøm Johansen, Bergen Byarkiv.
* Bergen byleksikon på nett, om Lønborg videregående skole
* Bergen Byarkiv
Patrick Kane

**Patrick Timothy Kane, jr.** (født 1988) er en amerikansk ishockeyspiller som for tiden spiller som høyre ving eller senter for Detroit red Wings  i National Hockey League (NHL). Han har tidligere spilt for Chicago Blackhawks i NHL. Han ble draftet som førstedraft av Chicago Blackhawks i NHL Entry Draft 2007.

Han har vunnet Stanley Cup  med Blackhawks to ganger (2010, 2013 og 2015) og ble etter 2012/2013-sesongen tildelt Conn Smythe Trophy for sin innsats i Stanley Cup-sluttspillet. Sesongen 2015/16 vant han Hart Memorial Trophy som ligaens mest verdifulle spiller og Art Ross Trophy som sesongens poengkonge. Han ble dermed den første amerikansk-fødte spilleren til å vinne begge troféer. Den 19. januar 2020 ble Kane den yngste amerikanske spilleren til å nå  scorede målpoeng i grunnserien.

Internasjonalt har han representert Det amerikanske landslaget i to vinter-OL (2010 og 2014), tre VM-turneringer og én World Cup i ishockey (2016). Høydepunktene var OL 2010 i Vancouver hvor han vant sølv og VM-bronse i 2018. I 2007 var han med på å vinne bronse i U20-VM og gull i U18-VM året før.

## Referanser


## Eksterne lenker
* 
*
Ytre Sandviken skole

**Ytre Sandviken skole** var en kommunal skole Ytre Sandviken i Bergen, opprettet i 1894. Skolen lå i krysset Helleveien/Breiviksbakken. Skolen tok imot elever mellom syv og ti år fra området mellom Storemøllen og Hellen. Skolen var gulmalt, og ble av mange kalt «Guleskolen». Skolebygget ble nedlagt i 1955, og bygningen rommer idag boliger og legekontor.

## Historie
Ved oppstarten hadde skolen 39 elever. Etter den andre verdenskrig ble det klart at befolkningsveksten i nærområdet gjorde det maktpåliggende å bygge en ny og større skole. Den nye Hellen skole ble innvidd i 1955 og samtidig ble Ytre Sandviken skole lagt ned. Arkivet etter Ytre Sandviken skole er oppbevart ved Bergen Byarkiv.   
 
## Litteratur
* Gjerstad, Jo (red.) 2005. Hellen skole : 50 år 1955-2005. Bergen 
 
## Eksterne lenker
* Ytre Sandviken skole - oppslagsverket oVe, artikkel av  Vebjørn Elvebakk, Bergen Byarkiv.
Peder Svendsen

:*For fotballspilleren med samme navn, se [[Peder Svendsen (fotballspiller)]]*.

**Peder Svendsen** (1868–1933) var en norsk emissær for Godtemplarordenen/IOGT og stortingsmann for Trondheim og Levanger 1901–1903.

Han var sønn av predikant Faste Svendsen og hustru Gurine Pedersdatter. Peder Svendsen ble født på Rokne i daværende Levanger landsogn, der moren kom fra, og familien flyttet til Fosslandsosen på Otterøy tre år senere. Det meste av oppveksten tilbragte han på Fannestrand utenfor Molde.

Han gikk latinskolen i Molde, deretter i lære som smed i Trondheim. Etter et par turer til sjøs etablerte han i 1890 et maskinverksted i Trondheim sammen med en venn. I 1894 ble Svendsen ansatt som reisesekretær i Godtemplarordenen, og engasjerte seg som emissær for avholdsbevegelsen på heltid. Han utmerket seg som folketaler, og i løpet av 40 år holdt han anslagsvis 15&nbsp;000 foredrag for til sammen 3 millioner tilhørere, og stiftet 300 losjer. Han reiste i både Skandinavia og store deler av Amerika.

Svendsen var stortingsmann for Trondheim og Levanger 1901–1903 og medlem av Trondheim bystyre 1902–1904, som representant for Venstre. Han ble foretrukket som representant for arbeiderklassen, og godtok nominasjonen i harme over behandlingen som ungdomsvennen og losjebroren Hans Hagerup-Lyngvær hadde fått. Svendsen var medlem av Lagtinget og Stortingets sosialkomité, men talergavene hans kom ikke fullt til sin rett i stortingssalen. Svendsen og Hagerup-Lyngvær stiftet en arbeiderorganisasjon som skulle presse Venstres ledelse til å gjennomføre arbeidernes krav, men den fikk ingen varig betydning. I 1904 gikk de inn i Arbeiderpartiet, og Svendsen ble valgt inn i bystyret og formannskapet for perioden 1905–1907.

## Referanser


## Eksterne lenker
*
Salmakersvenn Marius Jantzens plass

**Salmakersvenn Marius Jantzens plass** (3, 2–4) er en plass på Tjuvholmen i Oslo som ble bygget ferdig i 2014. Plassen ligger på Holmen, den ytterste delen av Tjuvholmen. Den er hovedsakelig omgitt av boliger, med gaten Kobbernaglen som forbindelse til hovedgaten Tjuvholmen allé.

Det var bydelsutvalget i Bydel Frogner som i 2007 besluttet at plassen skulle oppkalles etter den danskfødte sosialistagitatoren og redaktøren Marius Jantzen (1851–1924). Han var en av lederne for byens første sosialistmøter, som ble holdt på Tjuvholmen i 1874. 

## Litteratur
* 

## Eksterne lenker
*
Senterpartiets studieforbund

**Senterpartiets Studieforbund** (**SpS**) ble etablert i 1962 og er et offentlig godkjent studieforbund for Senterpartiet, Senterkvinnene og Senterungdommen.

### Om Senterpartiets Studieforbund
Ikke lenge etter at Senterpartiet fikk sitt nye navn (1959) ble **Senterpartiets Studieforbund** etablert i 1962. Den gang het det *Senterpartiets Opplysningsforbund*. Senterpartiets landsstyre vedtok å opprette forbundet i 1962 og utpekte et styre. Først i 1968 fikk forbundet en sekretær ansatt på heltid. Navnet ble endret til *Senterpartiets Studieforbund* i 1978 etter retningslinjene for voksenopplæringsloven. I dag har SpS to ansatte; en generalsekretær og en studie- og nordsør-sekretær.

Senterpartiets Studieforbund er et landsomfattende studieforbund. SpS har som formål å bidra til å vedlikeholde og styrke demokratiet ved å utvikle og organisere voksenopplæringstiltak bygd på Senterpartiets verdisyn. Deltagelse og demokrati skal styrkes ved at enkeltmennesker får kunnskap og innsikt som gir mulighet til å engasjere seg i samfunnet og ta ansvar for samfunnsutviklingen.
SpS ledes av et styre hvor alle medlemsorganisasjonene er representert. Styret velges av representantskapet hvor medlemsorganisasjonene deltar med sine delegater.
Dette er SpS' verdiplattform:

*Kunnskap* er grunnlaget for all aktivitet i SpS, og startpunktet/utgangspunktet for all politikkutforming i Senterbevegelsen.

*Innsikt* handler om å forstå kunnskapen og å bruke forståelsen til å finne løsninger på vår tids politiske spørsmål.

*Utvikling* oppnår vi når løsningene settes i verk, enten det er for å forandre samfunnet eller å drive vår egen politiske bevegelse framover.

### Internasjonalt engasjement
Senterpartiet har delegert ansvaret for det internasjonale engasjementet til Senterpartiets Studieforbund. 
SpS støtter CAREs arbeid i Afrika, først i Niger og de siste 14 årene i Tanzania.

Senterpartiets Studieforbund har tidligere fullført et 5-årig demokratiprosjekt i Magu, i Mwanza-regionen i Tanzania kalt «Haki na Demokrasia». Dette ble avsluttet da Norsk senter for demokratistøtte ble lagt ned i 2009. I 2011 ble det besluttet å starte opp et nytt prosjekt som har fått navnet «Elimu na Demokrasia», som betyr kunnskap og demokrati.

## Samarbeidspartnere
Senterpartiets Studieforbund er medlem av Voksenopplæringsforbundet (VOFO). VOFO er studieforbundenes interesseorganisasjon med 19 studieforbund som medlemmer.
Batesmetoden

**Batesmetoden** er en form for alternativ behandling utviklet av den amerikanske øyelegen William Horatio Bates (1860–1931). Hypotesen bak metoden er at personer med uskarpt syn skal kunne trene seg opp til et normalt syn igjen.

Det har aldri blitt påvist vitenskapelig at batesmetoden har noen effekt. Da Bates utviklet sin behandlingsmetode var kunnskapen om øyets anatomi begrenset, og metoden tar utgangspunkt i at ytre muskler styrer øyets fokus. Senere har vitenskapen påvist at fokus styres av muskler inne i øyet.

## Referanser
Christian Worm Sommerschild

**Christian Worm Sommerschild** (født 30. juni 1794 i Trondhjem, død 4. februar 1848) var en norsk hæroffiser og politiker.

Han var svigersønn av generalmajor og stortingmann Frederik Hegermann. Sommerschild var selv av offiserslekt, og ble sekondløytnant i 1808, premierløytnant i det 1. trondhjemske infanteriregiment i 1811, kaptein i den trondhjemske brigade i 1823, major i 1841 og oberstløytnant i 1842. Han ble valgt til Stortinget fra Trondhjem og Levanger for perioden 1848–1850, men døde på prestegården i Urskog, på vei til hovedstaden. Johan Peter Bye møtte i hans sted.

## Referanser


## Eksterne lenker
*
Bombardier CRJ200

**Bombardier CRJ200** er et passasjerfly utviklet av Bombardier Aerospace. Flyet er identisk med 100-modellen, med unntak av mer effektive motorer. Flyet er en videreutvikling av Bombardier Challenger 600, og ble videreutviklet til Bombardier CRJ900.

SAS har tre CRJ200-maskiner i flåten.

**CRJ200 PF** (Package Freighter) er lastefly-utgaven. Det ble utviklet i samarbeid med Cascade Aerospace på anmodning fra West Air Sweden.

## Eksterne lenker
*
Husmorvikar

**Husmorvikar** var et yrke etablert for å avlaste småbarnsfamilier i de tilfellene der husmoren på grunn av fødsel, sykdom eller av andre årsaker ikke lenger kunne utføre de daglige gjøremål. Arbeidet var særlig knyttet til stell og omsorg for barn, matlaging og rengjøring. Ordningen med kommunalt ansatte husmorvikarer ble igangsatt like etter andre verdenskrig.

## Historikk
Snart etter krigen ble tanken om husmorvikarer tatt opp. Yrket ble beskrevet som «en nødhjelp for hjemmene». Bergen kommune inviterte konsulenten i *Kungliga sosialstyrelsen* i Stockholm til Bergen for å holde foredrag om virksomheten som var blitt godt utbygd i Sverige i krigsårene. I september 1946 startet husstellutvalget og nemnden for yrkeskursene et tremåneders kurs som utdannet husmorvikarer. Bare tolv kvinner tok dette første kurset, for yrket var så nytt at ingen visste hva slags arbeid de gikk til. Bergen var den første byen i Norge som kurset husmorvikarer, og takket være lokal støtte fra byens gassverk, kvinneklinikken, pleiehjem, barnehjem og daghjem, ble kursene svært allsidige. Etter påbud fra sosialdepartementet ble de forlenget til fem måneder. Husmorvikarene ble formidlet gjennom det kommunale arbeidskontoret, og bare lege, jordmor eller menighetssøster fikk rekvirere husmorvikar. Vikarene var i et hjem i to uker, og tjenesten ble betalt med en avgift innkassert av arbeidskontoret. I 1951 hadde Bergen kommune 22 husmorvikarer, mens det faktiske behovet ble oppgitt å være det dobbelte.

Norges husmorforbund begynte å kurse husmorvikarer i 1947, og fra 1949 ga staten tilskudd til virksomheten. Kvinneorganisasjonene kjempet for at kommunene skulle opprette vikarstillinger og lokale husmorvikarnemnder, med husmorvikarnemnda som et rådgivende og sakkyndig organ for kommunen. I mange tilfeller organiserte nemnda virksomheten ved å formidle kontakt mellom familiene og husmorvikarene.

Fram til ca. 1970 var husmorvikarordningen en viktig del av kommunenes sosialtilbud. Særlig fra 1970-tallet ble arbeidsområdet utvidet til også å gjelde eldre mennesker og familier med sosiale problemer. Selv om ordningen nå er kraftig redusert, tilbyr fremdeles mange kommuner, deriblant Bergen, omsorgsbistand rettet mot småbarnsfamilier.
 
Der kommunale husmorvikarnemnder har avlevert arkiver til arkivinstitusjoner, vil informasjon finnes der. Ettersom husmorbevegelsen stod sentralt i etableringen av ordningen, kan man finne informasjon også i husmorlagsarkiver.

## Referanser


## Litteratur
* Haugdal, Birger 1998. I mor sitt sted. Husmorvikaryrket – idealer og praksis. Hovedoppgave i etnologi, Universitetet i Bergen. 
* Mykland, Liv og Kjell-Olav Masdalen 1987. Administrasjonshistorie og arkivkunnskap. Kommunene. Universitetsforlaget.

## Eksterne lenker
* Husmorvikarer - oppslagsverket oVe, artikkel av Birger Haugdal, Bergen Byarkiv.
Johan Peter Bye

**Johan Peter Bye** (født 25. mars 1808 i Orkdal, død 25. september 1863 i Trondhjem) var en norsk kobberslagermester, ølbrygger og politiker, som var stortingsmann for Trondhjem og Levanger 1848–1853 og 1859–1864

## Liv og virke
Han ble født på By i Orkdal som sønn av jekteskipper Kaspar Johnsen Fergstad (Bye) og Marit Sivertsdatter. En yngre bror var prost og stortingsmann Sivert Andreas Fergstad. Han giftet seg i 1830 med Olava Salvesdatter Neergaard, datter av hammersmed Salve Olsen og Kirsti Neergaard.

Etter å ha gått i lære som kobberslager, slo han seg ned i Trondhjem. I 1831 var han å finne som kobberslager med verksted og bolig i egen gård i «Strandgaten», nå Olav Tryggvasons gate.

I 1842 var han blant grunnleggerne av Trondhjems Håndverkerforening, og satt i det første styret. Håndverkerforeningen skulle bli meget politisk potent. Bye representerte et fremadstormende småborgerskap av håndverkere, industrialister og butikkhandlere, ofte kalt «Strandgatepartiet», i opposisjon til den gamle embedsmannsstanden og handelspatrisiatet i Søgaden. Bye var medlem av Trondhjem bystyre og formannskap, forlikskommissær og medlem av representantskapet i Norges Bank, som på den tiden hadde sitt hovedkontor i byen. Han møtte hele perioden 1848–1850 på Stortinget for C.W. Sommerschild, som døde på vei til stortingssamlingen, og Bye ble gjenvalgt for periodene 1851–1853 og 1859–1864, men døde selv i 1863. Ved valgene i 1854 og 1857 nektet han å motta valg. Bye var medlem av Stortingets næringskomité 1848–1850, Stortingets budsjettkomité 1851–1853 og 1859–1861 samt Lagtinget og Stortingets militærkomité 1862–1863. Hans Jenssen ble kalt inn som vara etter 1863.

Han nedla etter hvert kobberverkstedet og etablerte sitt eget ølbryggeri i Fjordgata. Etter hans død ble bryggeriet overtatt av sønnen Johan Bye og svigersønnen Chr. Rohde, men virksomheten gikk konkurs i de økonomiske krisetidene i 1870-årene. Johan Peter Bye ble sjef for byens brannvesen – «branndirektør» – mens dette ennå var et offentlig verv. I 1856 ble han ansatt som byens måler, veier og vraker, med ansvar for å kontrollere at handelsvarer holdt riktig vekt og beskaffenhet.

Bye døde i 1863, 55 år gammel, svekket etter et hjerneslag. Han ble gravlagt på Domkirkegården.

## Referanser


## Eksterne lenker
*
Selgekone

En **selgekone**, eller «kurvekone», var betegnelsen på enker som hadde fått privilegium på ambulerende handel i byens gater; enten på gaten, eller fra dør til dør.

Selgekonene og kramkarene forsvant etter hvert som salg i faste lokaler (butikker) ble etablert og kundene søkte dit.

Selgekoner er kjent fra Oslo, Stavanger, Halden,, Moss, Larvik og Bergen. De nevnes både på 1700- og 1800-tallet.

Privilegiet ble oppnådd gjennom å søke til Magistraten, og ble tillatt som en håndsrekning til kvinnene, slik at de selv kunne tjene til livets opphold. Dette gjorde de ved å selge brød, frukt, egg, fisk og en del andre varer. Det var altså en mellomting mellom et næringspolitisk og et sosialt tiltak. Tidlig på 1800-tallet var privilegiet som selgekone øremerket for enker.

## Bergen
En av de første kjente selgekoner i Bergen var Sigbrit Willoms, kongens «svigermor».

En del informasjon om selgekoner kan finnes i arkiver oppbevart ved Bergen Byarkiv. En finner en del søknader, lister, sertifikater og andre dokumenter fra årene 1814–1816 i arkivet etter Bergen Magistrat. Dokumentene gir opplysninger om søkernes familieforhold og livssituasjon, enkelte ganger svært detaljert. Her finnes også informasjon om retningslinger og begrensninger for denne handelen.

Noen selgekoner var kommisjonærer for enkelte handelshus, i Bergen blant annet Sundt. I Bergen Byarkiv finnes en såkalt selgekonebok fra tiden 1866 - 1874 i arkivet etter Sundt & Co. A/S. Her finner vi opplysninger om firmaets selgekoner. Selgekonene gikk hjem til kundene med prøver av ulike varer. «Selgekoneboken» inneholder opplysninger om dato, solgte varer og prisen for dem.

«Rangle Selgekone» nevnes i en av novellene i Amalie Skrams novellesamling *Barnefortellinger* (1890).
## Referanser
Bertil Nilsson

**Bertil Nilsson** (født 16. januar 1936) er en svensk tidligere fotballspiller. Nilsson, som var midtbanespiller, har spilt for flere svenske klubber, blant disse Malmö FF og Landskrona BoIS.

## Karriere
Nilsson startet sin karriere som spiller i Malmö FF, hvor han spilte første kamp i Allsvenskan som syttenåring. Midt i karrieren gikk han til Gislaved på grunn av sin arbeidssituasjon, og han begynte å spille for det lokale laget, Gislaveds IS. Nilsson ble senere overtalt til å spille for IS Halmia, hvor han ble fram til han i 1964 vendte tilbake til Malmö FF. Nilsson vant Allsvenskan med Malmö FF i 1965, før han avsluttet karrieren i Landskrona BoIS, etterfulgt av Lunds BK.

Nilsson spilte også seks landskamper for Sverige, den første som nittenåring. Nilsson står notert med fire scoringer for landslaget.

Nilsson har også vært trener på ulike nivåer i Malmö FF, og var en av Bob Houghtons nærmeste medarbeidere i klubben.

## Privat
Bertil Nilsson er sønn av tidligere fotballspiller for Malmö og Sverige, Sven Nilsson.

## Meritter
;Malmö FF
* Allsvenskan (1): 1965

## Referanser


## Litteratur
* Malmström, Håkan; *100 MFF:ARE*, Sydsvenska Dagbladets AB (2010), ss. 21-22. ISBN 978-91-85319-71-8
Toten offentlige skole

**Toten offentlige skole** var en skole opprettet på Sletner gård i Eidsberg kommune i 1900 under navnet Sletner skolehjem. Da hjemmet ble flyttet til Øvre Rogneby gård på Østre Toten i 1913, endret det navn til Toten skolehjem. I årene 1951–1977 var navnet Toten offentlige skole, i 1977–1992 Rogneby skole, og i 1992–1999 Rogneby kompetansesenter. Til 1992 fungerte skolen som en tradisjonell spesialskole. 
Frem til 1989 var skolen forbeholdt jenter i alderen 12–16 år med atferdsvansker .
 
Arkivet etter skolen befinner seg ved Statsarkivet i Hamar. I arkivene etter barnevernsnemnder og sosialkontorer, oppbevart ved lokale NAV-kontor eller kommunale arkivinstitusjoner, kan det finnes opplysninger om plassering av barn i denne institusjonen.

## Eksterne lenker
* Toten offentlige skole - oppslagsverket oVe, artikkel av  Åsta Vadset, Bergen Byarkiv.
Björn Nilsson

**Björn Nilsson** (født 8. april 1960) er en svensk tidligere fotballspiller. Nilsson, som var spiss, har spilt for blant andre Malmö FF og Young Boys.

Nilsson står også notert med 16 kamper og én scoring for Sveriges herrelandslag i fotball.

## Referanser


## Litteratur
* Malmström, Håkan; *100 MFF:ARE*, Sydsvenska Dagbladets AB (2010), s. 23. ISBN 978-91-85319-71-8 

## Eksterne lenker
*
Brannfunksjonærenes byggeselskap

**Brannfunksjo­nærenes bygge­selskap** var et boligselskap i Bergen som i 1919 reiste 42 leiligheter som en buet murrekke i skrått terreng på nordsiden av Rothaugen i Bergen. Rekken er vertikalt delt i 14 eiendommer med tilhørende parsellhager. Hver eiendom inneholder tre leiligheter over hverandre i samme trappeoppgang. Eieren bodde selv i en leilighet og måtte leie ut de to andre. Boligene er idag kjent som Ladegården Terrasse

## Historikk
Prosjektet var det tredje kooperative boligprosjektet arkitekt Olaf Jahnsen tegnet på Sandviksiden i årene 1910–1915. De to andre, Typebyen og Kommunefunksjonærers Boligselskap, var allerede oppført da byggearbeidene etter lang tid kom i gang. Forsinkelsen hadde opprinnelig sin årsak i et ønske om rasjonell arealutnyttelse, noe som ikke uten videre lot seg kombinere med eiendommenes struktur og byggeforskriftenes bestemmelser om to trappeløp for boliger på 2 etasjer eller mer. For å unngå det som ble ansett som unødvendige trapper, skulle det bygges altaner som kunne fungere som rømningsvei til naboens leilighet. En slik løsning ville gi en gevinst tilsvarende ½ værelse pr. etasje i hver bygning. Byggeanmeldelse på dette grunnlag ble i første omgang avvist og det ble derfor den 6. oktober 1915 sendt søknad til Kongen om dispensasjon fra «Bergens bygningslov» av 1899.

Den 11. januar 1919 mottok stadskonduktøren departementets melding om at dispensasjonen var innvilget, noe som imidlertid var vel seint i forhold til muligheter for å komme i gang: Da Bergen brant 15. januar 1916 ble 2700 mennesker husløse. Forholdene de kommende år gjorde at prosjektet først var ferdig tre år senere.
 
Informasjon om Brannfunksjo­nærenes bygge­selskap finnes i arkivet etter Olaf Jahnsen, oppbevart ved Bergen Byarkiv. Her kan en vente seg å finne diverse originaltegninger, blåkopier, byggeanmeldelser og korrespondanse.  

## Litteratur
* Bull, Schak: Bygningsforholdene i Bergen i Aarene 1880 -1930 (maskinskrevet kopi av Bulls upubliserte manuskript fra 1932). Nasjonalmuseet for kunst, arkitektur og design 1982.
* Jakobsen, Petter Tønder: Sosial boligbygging i Bergen 1910 - 1930. Hovedfagsoppgave i kunsthistorie, Universitetet i Bergen 1990.
* Kulturminnegrunnlag for kommunedelplan Sandviken og Fjellsiden nord. Byantikvaren 1999 
 
## Eksterne lenker
* Brannfunksjonærenes byggeselskap - oppslagsverket oVe, artikkel av  Bjørn R. Jahnsen, Bergen Byarkiv.
Nagoya-protokollen

**Nagoya-protokollen** til konvensjonen om biologisk mangfold ble vedtatt på partsmøtet for konvensjonen om biologisk mangfold i Nagoya i Japan den 29. oktober 2010. Formålet med protokollen er å bevare det biologiske mangfoldet, og den er å anse som en betydningsfull global miljøavtale. Bakgrunnen for protokollen er blant annet konvensjonen om biologisk mangfold, som trådte i kraft i 1993; protokollen er langt på vei en videreføring av denne. 

## Formål
Nagoya-protokollen gjør i hovedsak to ting: For det første reguleres tilgangen til biologiske ressurser; for det andre reguleres fordelingen av gevinster knyttet til utnyttelsen av slike ressurser. På et overordnet plan bedres rettssikkerheten for både brukere og tilbydere av genetiske ressurser. Den ivaretar ikke minst urfolks og lokalsamfunns interesser i fattige land. 


Protokollen fastslår at genetiske ressurser er underlagt statens suverenitet, og setter dermed visse skranker for tilgangen til slike ressurser. Det innebærer blant annet at informert samtykke eller godkjennelse og involvering fra urfolket eller lokalsamfunnet skal sikres ved tilgang til genetiske ressurser. Videre fastslås det at fordeler – inkludert økonomiske – som oppnås ved utnyttelse av genetiske ressurser skal deles på rettferdig vis med urfolket eller lokalsamfunnet. Fordelingen bør skje i henhold til en felles avtale. Protokollen sikrer også at urfolks eller lokalsamfunns rettigheter kan håndheves når kunnskapen utnyttes i andre stater.

## Tradisjonell kunnskap
Protokollen inkluderer også egne punkter om tilgang til tradisjonell kunnskap. I henhold til artikkel 7 skal partene treffe passende tiltak for å sikre at tilgang til tradisjonell kunnskap knyttet til genetisk materiale som er utviklet urfolk eller lokalsamfunn innenfor en parts territorium skjer med informert samtykke eller godkjennelse og involvering fra urfolket eller lokalsamfunnet, og at det er inngått en gjensidig avtale om dette.

## Referanser


## Eksterne lenker
* Nagoya-protokollen
* Flere lover og retningslinjer i Forskningsetisk bibliotek
Peter Collett Solberg

**Peter Collett Solberg** (født 28. oktober 1866, død 10. desember 1934) var en norsk forretningsmann og stortingsrepresentant for Høyre. Han var knyttet til familiebedriften And. H. Kiær & Co fra 1890 og var styreformann for Norsk Elektrisk & Brown Boveri. Han ble innvalgt på Stortinget i 1898 for Fredrikstad og gjenvalgt i 1900 og 1904. Han var også medlem av bystyret i Fredrikstad fra 1905 til 1907 og bystyret i Oslo en periode.

Han var sønn av grosserer i Drammen og stortingsrepresentant Svend Adolph Solberg (1831–1890) og Christiane Louise Arbo, og ble utdannet cand.jur. i Christiania i 1888.

Han var gift med sin tremenning Anna Margrete Kiær (1872–1963), datter av Anders F. Kiær og Martine Cappelen. De hadde tre døtre og to sønner.

## Referanser


## Eksterne lenker
*
Gert-Arne Nilsson

**Gert-Arne Nilsson** (født 31. oktober 1941) er en svensk tidligere fotballspiller. Nilsson, som var spiss, har spilt for blant andre Malmö FF og Helsingborgs IF.

Nilsson spilte første kamp i Allsvenskan den 20. april 1960, da Malmö FF møtte Hammarby IF.

Nilsson har en B-landskamp for Sverige, samt fem U-landslagskamper.

## Referanser
EEA

**EEA** er forkortelse for følgende:

* European Economic Area, det europeiske økonomiske samarbeidsområde (EØS)
* European Environment Agency, Det europeiske miljøbyrået

...men kan også vise til:

* Eëa (eller Aeaea), en øy i gresk mytologi
* Eea (elv), en elv i Cumbria, England
ADRA Norge

**ADRA Norge** (*Adventist Development and Relief Agency, Norge*) er Adventistsamfunnets utviklings- og nødhjelpsorganisasjon. Organisasjonen ble etablert i 1984 og er en del av et globalt nettverk med arbeid i ca. 130 land. I 1993 ble den organisert som en stiftelse.  

## Referanser


## Eksterne lenker
* 
*
Overud gård

**Overud gård** er en godseiendom som ligger i dagens kommuner Kongsvinger og Eidskog, ca. 5 km. utenfor Kongsvinger sentrum. Den har et areal på 37 800 dekar, hvorav 400 dekar dyrket mark og 34 750 dekar produksjonsskog. 

Godset ble i 1859 kjøpt av Thorvald Meyer som ca. 1875 fikk oppført den herskapelige hovedbygningen som senere er ombygget. Overud ble i 1895 overtatt av hans dattersønn Thorvald Løvenskiold; senere gikk gården i arv til Thorvald Løvenskiolds sønn Herman og dennes sønn Thorvald. Dagens eier er Carl Axel Løvenskiold (f. 1976), sønn av Carl Axel Løvenskiold (f. 1942), Ask gods, og sønnesønn av Axel Løvenskiold (f. 1912). Carl Axel Løvenskiold kjøpte i 2009 Overud fra sin fars tremenning, Thorvald Løvenskiold, som er barnløs. Dagens eier er også etterkommer av Thorvald Meyer.

## Referanser


## Litteratur
*Overud i *Store norske leksikon*
* 
*